ร้านนี้อยู่ซอยหลังสถานีตำรวจประชาชื่น อยู่ค่อนไปทางต้นซอย ห่างจากถนนใหญ่ประมาณ 100 เมตร โดยมีที่นั่งตรงข้ามกันทั้งสองฝากของถนน ถ้าหน้าร้อนควรจะนั่งในห้องแอร์ดีกว่า ร้านแอบร้อนพอใช้เลย
เมนูวันนี้
- เกี๊ยวทอด เมนูเด็ด เท่าที่เห็นคือสั่งทุกโต๊ะเลย เกี๊ยวกรอบ ไม่มีกลิ่นหืน ไม่อมน้ำมัน ไส้เยอะกำลังดี อร่อย
- วุ้นเส้นต้มยำหมูตุ๋นเพิ่มเครื่องใน ร้านนี้ทำเครื่องในสะอาด ไม่เหนียว ส่วนหมูตุ๋นเฉยๆ น้ำซุปต้มยำให้น้อยไปนิด ไปครั้งหน้าคงต้องขอเพิ่ม
- เล็กต้มยำหมูสับ หมูสับรวนมาละเอียด ให้เยอะแบบตูมๆ ส่วนรสชาติต้มยำก็ไม่ได้จัดจ้าน ถ้าใครไม่ค่อยกินเผ็ดน่าจะชอบ ส่วนเราต้องปรุงเพิ่มพริกน้ำส้มเยอะๆ
- น้ำเก๊กฮวย หอม อร่อย เข้มข้น
- ชาเย็น หอมหวานแบบนวลๆ กลมกล่อม